عمران خان :

پاکستان اور ایران کے درمیان تعلقات میں مزید بہتری ہو گا

پاکستان تحریک انصاف کے سربراہ نے کہا کہ پاکستان کی آئندہ حکومت پڑوسی ممالک بالخصوص اسلامی جمہوریہ ایران کے ساتھ تعلقات میں مزید بہتری لائے گی۔

خبر کا کوڈ: ۴۳۶۷۰۱

تاریخ: ۲۶ مهر ۲۰۱۸ - ۱۵:۲۵

رسا نیوز ایجنسی کی رپورٹ کے مطابق پاکستان تحریک انصاف کے سربراہ جن کی جماعت نے حالیہ انتخابات میں برتری حاصل کی ہوئی ہے، نے اس عزم کا اعادہ کیا ہے کہ پاکستان کی آئندہ حکومت پڑوسی ممالک بالخصوص اسلامی جمہوریہ ایران کے ساتھ تعلقات میں مزید بہتری لائے گی۔

انتخابات کے غیرسرکاری نتائج سامنے آنے کے بعد اپنے پہلے خطاب میں 'عمران خان' کا کہنا ہے کہ طاقت میں آکر ایران سمیت چین اور افغانستان سے مزید بہتر تعلقات اولین ترجیح ہوگی۔

انہوں نے مزید کہا کہ ہم ایران سے تعلقات میں مزید بہتری لائیں گے اس کے علاوہ پڑوسیوں سے بہتر روابط قائم اور لڑائیوں کے خاتمے پر کام کریں گے۔

سربراہ تحریک انصاف نے کہا کہ جنگ زدہ افغانستان کے لوگوں کو سب سے زیادہ امن کی ضرورت ہے، افغانستان میں امن پاکستان کے امن کی ضمانت ہے، اس کے لئے ہر طرح کوشش کریں گے۔

عمران خان نے کہا کہ بھارت اور پاکستان کے تعلقات میں بہتری برصغیر کیلئے انتہائی اہم ہے۔ پاک بھارت تجارت ہوگی تو اس میں دونوں ملک کا فائدہ ہے۔

انہوں ںے اس بات پر زور دیا کہ مسئلہ کشمیر کو ٹیبل پر بیٹھ کر حل کرنا چاہئے۔

عمران خان پاک امریکہ تعلقات کے حوالے سے بتایا کہ وہ امریکہ کے ساتھ برابری اور باہمی مفادات کی بنیاد پر تعلقات چاہتے ہیں۔

یاد رہے کہ پاکستان میں گزشتہ روز (25 جولائی) کے دن منعقد کیے گئے پارلیمانی انتخابات کے ابتدائی اور غیر سرکاری نتائج کے مطابق عمران خان کی سیاسی پارٹی تحریک انصاف حکومت بنانے کی پوزیشن میں آ چکی ہے۔/۹۸۹/ف۹۴۰/